
                             Parlamentul României

                                Camera Deputaţilor




	   Comisia juridică de disciplină și imunități

                        4c-13/99/2021

	Comisiei pentru administraţie publică şi amenajarea teritoriului 
4c-7/17/2021



Către,


     BIROUL PERMANENT AL CAMEREI DEPUTAȚILOR 
Vă înaintăm, alăturat, raportul comun suplimentar asupra proiectului de Lege pentru aprobarea Ordonanţei de urgenţă a Guvernului nr.190/2020 privind unele măsuri de asigurare a condiţiilor de constituire şi de depunere a jurământului de către autorităţile administraţiei publice locale, transmis Comisiei juridice, de disciplină și imunități și Comisiei pentru administraţie publică şi amenajarea teritoriului, pentru examinare pe fond, în procedură de urgență, cu adresa nr. PL. x 29 din 1 februarie 2021.
În raport de obiectul și conținutul său, propunerea legislativă face parte din categoria legilor ordinare.

RAPORT  COMUN SUPLIMENTAR
asupra proiectului de Lege pentru aprobarea Ordonanţei de urgenţă a Guvernului nr.190/2020 privind unele măsuri de asigurare a condiţiilor de constituire şi de depunere a jurământului de către autorităţile administraţiei publice locale
(PLx29/2021)
În ședința Comitetului liderilor grupurilor parlamentare din data de 14 septembrie 2021, s-a decis retrimiterea proiectului de Lege pentru aprobarea Ordonanţei de urgenţă a Guvernului nr.190/2020 privind unele măsuri de asigurare a condiţiilor de constituire şi de depunere a jurământului de către autorităţile administraţiei publice locale, Comisiei juridice, de disciplină și imunități și Comisiei pentru administrație publică și amenajarea teritoriului, în vederea examinării și depunerii unui nou raport cu adresa nr.PLx 29/2021 din 14 septembrie 2021.

Senatul, în calitate de Primă Cameră Sesizată, a adoptat proiectul de lege în şedinţa din 28 decembrie 2020, ca urmare a depășirii termenului de adoptare, potrivit art.115 alin.(5) din Constituția României, republicată.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.91 din Regulamentul Camerei Deputaţilor, republicat, cu modificările și completările ulterioare.

Consiliul Legislativ, cu avizul (nr.1112/29.10.2020), avizează favorabil propunerea legislativă.
Comisia pentru drepturile omului, culte şi problemele minorităţilor naţionale avizează favorabil proiectul de lege (nr.4c-6/47/11.02.2021).
Comisia pentru tehnologia informaţiei şi comunicaţiilor avizează favorabil proiectul de lege (nr.4c-19/17/16.02.2021).
Proiectul de lege are ca obiect reglementarea unor măsuri de asigurare a condiţiilor de constituire şi de depunere a jurământului de către autorităţile administraţiei publice locale având în vedere evoluţia pandemiei de COVID-19.

În conformitate cu prevederile art.62 și 64 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru politica externa  au examinat proiectul de lege în ședințe separate.
Membrii Comisiei pentru adminsitrației publice și amenajarea teritoriului au examinat proiectul de lege mai sus menționat în ședința din 8 decembrie 2021. La lucrările Comisiei, membrii acesteia au fost prezenți conform listei de prezență.

Membrii Comisiei juridice, de disciplină şi imunităţi au examinat proiectul de lege în şedinţa în sistem mix în data de 22 februarie 2022 în temeiul dispozițiilor art.62 și 64 din Regulamentul Camerei Deputaților, republicat, cu modificările și completările ulterioare.
Deputații au fost prezenți la dezbaterea proiectului de lege conform listei de prezență.
În urma dezbaterilor şi a opiniilor exprimate, membrii celor două comisii au hotărât, cu unanimitate de voturi, menținerea raportului inițial de adoptare a proiectului  de Lege pentru aprobarea Ordonanţei de urgenţă a Guvernului nr.190/2020 privind unele măsuri de asigurare a condiţiilor de constituire şi de depunere a jurământului de către autorităţile administraţiei publice locale, în forma adoptată de Senat, transmis plenului Camerei Deputaților la data de 30 iunie 2021.
În funcţie de obiectul şi conţinutul său, proiectul de lege face parte din categoria legilor ordinare.
	              PREȘEDINTE
   Laura-Cătălina Vicol-Ciorbă                           
               SECRETAR

       Ladányi László-Zsolt

	PREȘEDINTE,

          Simona BUCURA-OPRESCU
SECRETAR 

   Dumitru FLUCUȘ

















PAGE  

